Nevil Shute

Nevil Shute Norway (1899–1960) var en britisk romanforfatter på midten av 1900-tallet som utvandret til Australia. Hans fulle navn som han brukte utenom forfatterskapet var Nevil Shute Norway. Han var i sin tid meget lest og oversatt, med blant annet En by som Alice.

 Liv og virke 
 Bakgrunn, ingeniørkarriere 
Shute ble født i Ealing i London. Han deltok i første verdenskrig som soldat og etter krigen utdannet han seg i tekniske fag ved Balliol College i Oxford. Han arbeidet som konstruktør hos de Havilland og senere, fra 1924 hos Vickers Ltd, hvor han deltok i arbeidet med utvikling av britenes luftskipsprosjekt og jobbet med konstruksjonen av luftskipet R100 under Barnes Wallis.

Han forlot Vickers og startet i 1931, sammen med andre, flyfabrikken Airspeed Ltd. På 1950-tallet solgte han seg ut av dette firmaet, og emigrerte til Australia for å vie seg til forfatterskapet.

 Forfatterskap 
I flere av hans senere romaner, som En by som Alice og Den siste bredd er handlingen lagt til Australia hvor han også hadde en kort karriere som racer-bilist.

Ved utbruddet av andre verdenskrig var Shute allerede en kjent forfatter. Han ble tildelt Royal Naval Volunteer Reserve som sub-lieutenant og havnet raskt i Directorate of Miscellaneous Weapons Development. Der arbeidet han blant annet på hemmelige våpen som Panjandrum. Hans ry som skribent fikk Ministry of Information til å sende ham med i invasjonen av Normandie den 6. juni 1944 og senere til Burma som korrespondent. Ved krigsslutt var han lieutenant commander i RNVR.

Hans mest kjente roman ble On The Beach, som også ble filmatisert. I dette verket beskriver han ved hjelp av to pars opplevelser menneskehetens siste dager etter en atomkrig. Til tross for den truende undergang går disse mennesker sin egen undergang i møte på en forklaret, nesten stoisk, måte. 

Med Slide rule la Shute i 1954 frem en selvbiografi.

Shutes forfatterskap omfatter 24 romaner. De fleste er oversatt til norsk. Blant de titler som ikke er oversatt er Slide rule.

 Bibliografi 
 Stephen Morris (1923, utgitt posthumt i 1961) 
 Marazan (1926) 
 So Disdained (1928)
 Lonely Road (1932) 
 Ruined City (1938)
 What Happened to the Corbetts (1939) 
 An Old Captivity (1940) 
 Landfall: A Channel Story (1940)
 Pied Piper (1942) 
 Most Secret (1942)
 Pastoral (1944) 
 Vinland the Good (1946) 
 The Chequer Board (1947) 
 No Highway (1948)
 A Town Like Alice (1950) 
 Round the Bend (1951)
 The Far Country (1952) 
 In the Wet (1953)
 Slide Rule: Autobiography of an Engineer (1950) 
 Requiem for a Wren (1955) 
 Beyond the Black Stump (1956) 
 On the Beach (1957) 
 The Rainbow and the Rose (1958) 
 Trustee from the Toolroom (1960)

 Oversettelser til norsk 
Norsk tittelUtgittOriginaltittelUtgittEn by som Alice1950A Town Like Alice1950Lydbok 2002Ensom vei1964Lonely Road 1932Byen som våknet1964Ruined City(1963) |- bgcolor=#ffffff
|Topphemmelighet|1961
|Most Secret|1942
|- bgcolor=#ffffff
|Mannen med seljefløytene|1945
| Pied Piper 1942Livet og leken1946Pastoral1944Runesteinen1962An old captivity1940Kontakt1963Stephen Morris1961Den som intet våger1949No Highway1948Til minne om Janet1955Requiem for a Wren1955Sjakkbrettet 1948The Chequer Board1947Lykkens land1953The Far Country1982Regnbuen og rosen1959The Rainbow and the Rose 1950Den siste bredd1958On the Beach1958Filmatisert 1959 DVD 2002Formynderen Beyond the black stump1956En troskyldig mann 1960Tustee from the toolroom1960

 Referanser 

 Litteratur 
 Smith, Julian Nevil Shute (2002): A Biography The Paper Tiger, Creskill, NJ. ISBN 1-889439-30-4.
 Croft, Julian (2000): «Norway, Nevil Shute (1899–1960)» i: Australian Dictionary of Biography. Vol. 15 Melbourne University Press, s 498–499
 Giffuni, Cathy (1988): Nevil Shute, a bibliography. Adelaide: Auslib Press ISBN 0-9589895-7-5.
 Haigh, Gideon (2007): «Shute's sands of time» i: The Daily Telegraph Anderson, John (2011): Parallel Motion - a biography of Nevil Shute Norway The Paper Tiger, ISBN 978-1-889439-37-2

 Eksterne lenker 

  The Nevil Shute Foundation
  The Nevil Shute Book Page – generell biografisk informasjon om Nevil Shute og omfattende liste over samletips
  En kort redegjørelse av ingeniøren og romanforfatteren Nevil Shute fra ibooknet''


Kategori:Engelske forfattere
Kategori:Australske forfattere
Kategori:Engelskspråklige forfattere
Kategori:Personer fra Ealing